Cu toate acestea, Aderca s-a aflat printre evreii încorporați în Armata Română în perioada anterioară emancipării depline, participând cu Regimentul I Dolj la acțiunile militare din teatrul de război local și apoi la campania militară a României din 1919 împotriva Ungariei sovietice. Conduita sa militară, considerată „eroică” de către istoricul cultural Andrei Oișteanu, i-a adus decorarea cu Medalia pentru bărbăție și credință. În perioada cât a fost civil, Aderca a continuat să fie apropiat cercurilor intelectuale anti-Antantă: în timpul perioadei de pace din 1918 el a colaborat la ziarul germanofil "Scena" al lui A. de Herz, dar a publicat doar poezii și eseuri literare.